Käsidesinfektio

**Käsidesinfektio on** tehokas keino vähentää hoitoon liittyviä infektioita. **Desinfektio poistaa** käsiin saadun mikrobiston estäen käsien välityksellä tapahtuvan kosketustartunnan.

Kädet desinfioidaan (WHO:n 5 tilannetta):

1. Ennen kuin kosketat potilasta

2. Ennen aseptisia toimenpiteitä

3. Eritteiden käsittelyn jälkeen

4. Potilaaseen koskettamisen jälkeen

5. Potilaan lähiympäristöön koskettamisen jälkeen

|  |  |  |
| --- | --- | --- |
| 1 | 2 | 3 |
| 1. Ota reilu painallus käsihuuhdetta kuiviin käsiin (isokokoisiin käsiin 2 annosta). Hiero molempien käsien sormenpäitä pyörivin liikkein kämmenkupissa. | 2. Hiero kumpikin peukalo pyörivin liikkein. | 3. Hiero kämmeniä vastakkain, kunnes kädet ovat kuivat (vähintään 15–20 sekuntia). |

* pidä kynnet lyhyinä, kynnenalustat puhtaina ja kynsinauhat siisteinä; kynsilakan käyttö ei ole sallittua
* potilastyössä ei saa käyttää sormuksia, käsikoruja, rannekelloa, aktiivisuusranneketta tms.
* käsien lävistykset, rakenne- ja geelikynnet ovat kiellettyjä
* käsihuuhde sisältää ihoa hoitavia aineita, se ei kuivata ihoa
* käytä tarvittaessa käsivoiteita
* hoida ihottumat ja kynsivallitulehdukset yhteistyössä työterveyshuollon kanssa
* käsien alueen tatuoinnit eivät saa estää käsien desinfektiota.

**Pese kädet vedellä ja saippualla, kun ne ovat näkyvästi likaiset.**